text:
Manau Shadung(Dungbye) hta amyu sha dawnghkawn chya da ai gaw anhte a htunghking hpe shamat ai re kun?
2015 ning March shata 13 ya hta Wunpawng Htunghking hpung Ginjaw hku nna Mungdaw Asuya (လူမူေရး၀န္ၾကီး) hpang de စာအမွတ္ ၀၁/WHG/၁၈/၂၀၁၅ “ယဥ္ေက်းမႈအေမြအႏွစ္လကၡဏာမ်ား မေပ်ာက္က်က္ေအာင္ ထိန္းသိမ္းေရးကိစၥတင္ျပျခင္း nga nna manau shadug (dungbye) hta amyu sha dawnghkawn nsam chya da ai hpe sharai na matu laika tang ai lam chye lu ai. Dai hte seng nna WHG ningbaw Slg. Lajai Hawng hkawng gaw “ Anhte WHG ngu ai gaw yawng a labau shang shara re. Asuya hkring mang daju Lajawn wa tsun ai zawn ndai shara gaw labau shang shara re. Asuya ni mung dai hku sha hkap la da ai. Htunghking hte myu sha lam yan hpe woi awn taw ai ma ban the ban rai sai.Ya anhte term de du wa ai le i. Lai wa sai ten anhte a kanu Kawa Du Salang ni hte, Mung shawa ni myit hkrum nna Manu Poi galaw ai kaw na Manau shadung jun nan woi awn sa wa ai. Dai shaloi kaw n na anhte a htunghking maka ni hpe, hkringhtawng hpe dai ni ten du hkra makawp maga ai le i. Matut nna Asuya a လူမူေရးဦးတည္ခ်က္ kaw lawm ai le “ ယဥ္ေက်းမႈအေမြအႏွစ္မ်ားကိုမေပ်ာက္ပ်က္ေအာင္ ထိန္းသိမ္းေစာင့္ေရွာက္ေရး ” nga ai the maren le , Mi na maka nsam hpe makawap maga ai lam sha re.jan na kaga maka kumla zawn re ai ni rai jang an hte a htunghking hte nbung pre wa ai ngu na hkam la ai le i, htunghking ginjaw shagu na dak kasa ni mung dai kaw lawm nga ai .Ngut nna dai zawn galaw wa ai ten hta shada shana hkat ai lam mung nga ra ai le i. Htunghking Ginjaw a Mass Meeting zawn re ai ni EC a dawn dan minute zawn re ai ni hte galaw nga ai rai nga. N rain yang n dum n chye ai hku galaw sa wa yang anhte hta lit nga ai the maren nbyin ra ai ni byin chye ai le i, dai majaw jawm nna makawp maga lata gindun ra ai le’ Asuya a “တိုင္းရင္းသားစည္းလံုးညီညြတ္မႈ မၿပိဳကြဲေရး” nga ai hte maren WHG mung dai kaw maju jung nna lam n yit ai sha galaw sa wa ai. kaga ni yu yang mung htunghking hpe amyu mi yu kau ya an mung tsang ai le” nga nna tsun da ai. Bai ndai nsam hpe chya da ai gaw “Asuya kaw na shangun ai Poi shabyin shatai komiti kaw nna chya ai re” nga nna tsun ai majaw (67) lang na Jinghpaw Mungdaw n htoi masat manau poi a shabyin shatai kommiti ningbaw Slg.lahkri La Awng hte hkrum shaga ai shaloi “ 2001 ning hta shawa rau seng ai manau poi hpe ya na manau pa kaw nau hpang sai’ rai tim mungdaw n htoi manau hpe gaw 2004 ning hta she galaw hpang ai re. Ning nan galaw hpang ai Sutdu Yup ZauHkawng galaw hpang ai kaw na maka n kau mi gaw jaw ai nga ai zawn shut ai mung nga ai. Rai tim shawa ni a tsun ai Ga ni hpe madat nna sharai ai lam ni ma nga ai. 2014 ning du ai shaloi gaw n dai tsit ai hkyeng ai gaw san san n re , ndai hkyeng ai ngu ai gaw K.I.A ni lang ai. Rai tim n dai atsit the a hkyeng kumla gaw Myu sha maka she re nga nna jawm sharai hpaji jaw ai majaw sharai da ai re.Manau shadung gaw Wunpawng myu sha ni hte sha seng ai, manau wang mung Mungkan ting hta nga ai Wunpawng myu sha yawng hte seng ai. Htunghking hpung Ginjaw na nkau mi gaw Amyu sha dawnghkawn kumla hte bung wa ai hpe nra sharawng ai lam ni nga ai. lahta kaw na langai ngai (snr) makau kaw na nrai yang dai wa nan dai masha ni a lakung lakap tai taw ai kun gaw n chye ai le i, yawng myit hkrum nna kaja sai nga na galaw da ai she re “ nga nna tsun dan ai.
Dai hku laika tang ai lam hte mung WHG ni hku nna Manu shabyin shata kommiti hpang de tsun shana ai lam n nga ai sha Asuya hpang de kalang ta laika sa dat ai lam ma chye lu ai. Dai hte seng nna “ ngai hpe mung hpa n shana ai law. Ndai hpe n jaw ai nga yang mung anhte Du salang ni hte rau jawm mai sharai ai sha re, Asuya rau ma n seng ai, jasam wa hpe garum ya rit lo, ngu ai gaw manu mana shut ai lam re, maka shut n shut kun gaw n chye ai le i, raitim Lai len hku na gaw grai shut ai, tinang shada bawng ban na galaw ra ai hpe tara maigan ni hpe sa tsun ai gaw n jaw ai” nga nna Slg. Lahkri La Awng gaw tsun ai. Slg.lajai hawng hkawng mung” shanhte gaw Asuya အမိန္႕ hku galaw shatsam da ai le, dai mjaw လူမႈေရး၀န္ႀကီး kaw na bai jahpra yang she grau manu na re nga nna anhte EC ni daw dan ai hku galaw ai rai nga” nga nna tsun ai .
Ya na zawn re amyu sha dawnhkawn hpe manau shadung (dung bye) kaw chya da ai marang e lachyum ni ningmu ni shai mat mai ai lam nga ai nga nna Slg. Lajai hawng hkawng gaw ya na zawn re tsun wa ai. “dawnghkawn ni gaw shi lachyum hte shi nga ai le i, htunghking gaw htumghking re, shi hte shi a san sha sa yang gaw grau nna galu kaba zinlum lam lu wa na, dai n rai na Popular byin mayu nna chye ai hku galaw yang anhte a htunghking hpe masha ni yu kaji kau na” nga n na tsun dan ai.
Dai rai yang ndai anhte amyu sha dawnghkawn maka hpe manau shadung( Dungbye) kaw na shabrai kau na i? matut chya da na i? ngu ai hpe Slg. Lahkri La Awng hpe san yu ai shaloi gaw “ Anhte komiti gaw ndai n sam hpe a myu sha ni nra sharawng ai, dai gaw n htuk ai , n kaja ai baw re nga yang, Mung shawa ni ra ai hku galaw ya na jin jin sha re, n rai yang marai langai sha sen htu na sharai ya u law nga yang mung, nlu shrai ai, hpa majaw nga yang dai gaw myu sha ni hpaji jaw na sharai da ai re, Asuya mung ngai hpe n sharai n mai nga n tsun da ai, dai majaw anhte na matu gaw myu sha ni a ga gaw madung re, myu sha ni a nsen hpe la taw ai” nga n na shi a myit yaw shada tawn dan da ai lam hpe tsun dan ai.


c: text/html

text:
GSM ngu ai hpa ta? Lungjung Moon GSM(Global System For Mobile Communication) ngu ai gaw 2G(Second Generation) network lang ai mobile phone ni a matu European Telecommunication Standard Institute(ETSI) kaw nna hkrang shapraw galaw dat ai re. 2014 ning du […]
Internet Zinghkri Ntsa Koi Gam Ra Ai Lam Ni Ya ten hta “internet zinghkri” ngu ai social network (wuhpung wuhpawng shada zinghkri ai, mahku mara, hkuhkau ai lam) grai gumhkawng wa sai re. Dai zawn maka kumla hpan amyu myu […]
Hpa Dik Htum Wireless Hard Drive “American data storage campany” langai rai nga ai Seagate Technology kaw na 2015 ning kaw e Seagate Seven ngu ai 7mm sha nga ai, hpai hkawm mai ai(portable) wireless external hard disk hpe […]

robotstxt: allowed

filter: keep


text:
Jinghpaw mungdaw, Myitkyina-Mandalay wanleng lam ntsa, Sah Maw mare Hkalup Nawku Hpung Wang kata hpyen yen dabang de Myen asuya dap ni mani September 18 ya hta shang jep ai lam galaw dat sai.Dujum Wai Yan Linn woi awn ai Sah Maw daju Hk.L.Y (105) dap hte pyitusit (n’gawn hpyen) pawng hpawm hpyen hpung gaw, ahkang hpyi ai lam n nga ai sha nawku jawng IDP camp hpyen yen ginsup nta nkau de shang jep shalau ai lam ni galaw ai hpe dabang lit hkam Sara La Doi Awng tsun ai.
“Gawk ni hkan alun ya ai sutdek ni hkan hpaw ya ai. Hkuwawt hku na shang na aw ra alun ndai alun re ai lam ni gaw nga ai. Kaga grai wa jahkrit shama re ai lam ni gaw n nga ai.”
Dujum Wai Yan Lin tsun ai gaw “Sah Maw makau kaw KIA dap 11 ni hte hku nna shanhte hpe n-gun kaba hte wa gap ai majaw bai nna Sah Maw hpyen yen camp hta mung pru pru shang shang grai nga ai majaw dabang kata hpyen yen ni a sumla deng la mayu ai majaw sa ai” re nga Sara La Doi Awng matut tsun ai re.
Shawng shani, September 17, bat Kru Ya shani hta Sah Maw mare makau Sut Leng Yang, Tsap Ba Bum e asuya dap hte KIA dung 11 hpyen hpung ni gasat gala majan byin wa ai re.
Raitim, dai sumla dem la na ahkang hpe dabang tara hku nna ahkang n jaw ai lam hpe Sara La Doi Awng shi nan hpyendu wa hpe tsun ai lam chye lu ai.
Dai zawn tsun ai majaw, camp lit hkam Sr. La Doi Awng (snr Zau Doi), mare uphkang salang hte buga la hpa awn ni hpe shana maga hkying 5 daram hta hpyendap de woi mat wa nna hkying 6 jan hta bai dat dat ai rai nga ai.
Ya ten Jinghpaw mungdaw dingda Manwin hpyen yen dabang de Mandalay-Muse-Namhkam lam hku nna Mungkan Wunpawng Malu Masha Garum Ntum Hpung, WFP a shata mi kalang n-gu garum jaw nga ai lam hpe Namhkam e Myen asuya dap pat hkum da ai shata lahkawng du wa sai majaw, hpyen yen ni hpa shadu sha pyi n-gu n nga malu masha gase nga sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Myitkyina-Manmaw lam Dabak Hka hku Nhkram Bum, Wunpawng Mungdan Shanglawt Hpyendap KIA a Gidon post hpe lahkawng ya htu gasat ai Myen asuya hpyen hpung ni si hkala 80 daram nga nna, bai htingnut mat sai re lam, shawnglam shiga lawk tsun ai.September 16, 17 lahkawng ya asuya dap ni KIA Dap Nawng Dapdung, DND 252 a Gidon post hpe laja lana laknak kaba ni gap sharu bun nna htim gasat ai raitim KIA maga ja ja ninghkap ai majaw bai htingnut mat ra ai re.
KIA shawnglam shiga lawk tsun ai hta, lahkawng ya aging agang gasat gala majan kaw Myen maga si ai 30 jan hte hkala ai 40 jan daram nga na re lam tsun ai.
KIA maga hkala hkrum ai marai 2 sha nga ai lam chye lu ai re.
Ya na zawn Myen asuya dap ni si hkala law ai hte htingnut mat ai shiga hpe asuya hte tatmadaw hpyendap shiga dap ni hta kaga mi n tang madun ai re.
Lai wa sai August shata kaw nna hpyen masa hku ahkyak ai ndai Gidon post hpe Myen hpyen ni htu gasat wa ai hta, August 23 ya shani gaw Rasha gasat helicopter Mi-35 lahkawng hte sa htim gap wa sai mung re.
Raitim shanglawt ni ja ja shingla gasat nga dingyang re majaw, Myen hpyendap maga Gidon post hpe lu hkra zing shakut ai hku nna Waimaw maga na hpyen n-gun garum ni bai jat nga ai lam sagawn chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
De,
Amyu Wunpawng Sha Ni Yawng hpe saw lajin dat ga ai.
Dai ni gaw N’Mau Township, Hkai Bang Mare na chyu chyu Ma naw lu ai Ma Kanu Sumlut Roi Ja hpe Myen Asuya Dap Hk.M.Y (321) a shawng lam hpyen dap lakung rai nga ai Mu Bum Hpyen Dap na hpyen la ni woi mat wa ai dai ni November shata praw (18) ya shani du hkra rai yang ninghtoi (25) ya hpring sai hku re. Dai ni du hkra si ai hkrung ai n chye ai masa rai taw nga ai.
Kanu Kana Sumlut Roi Ja hpe Hk.M.Y (321) dap kung rai nga ai Mu Bum Hpyen Dap na hpyen la marai (6) gaw 2011 ning October shata praw (28) ya shana de hkying 3:00 hte 4:00 laman hta Hkai Bang mare makau na Sumlut Roi Ja ni a yi kaw na rim mat wa ai. Rim mat wa ai shaloi Sumlut Roi Ja hte shi a ningrum ningtau Maru Dau Lum hte asak 70 daram rai sai kagu dingla Maru Ze Dau yan mung lawm ai. Sumlut Roi Ja hte shi madu wa Slg. Maru Dau Lum hpe gaw shanhte sharun da ai hkai nu ma gun shangun ai. Hpyen la ni marai (6) mung shanhte a shingma ba n hpye kaw hpring hpring gun ai. Slg. Maru Dau Lum hte Slg. Maru Ze Dau yan wa gaw lam lapran kaw asak hpe kashun let hprawng mat wa ai majaw hkan gap ai lapran kaw na lawt pru wa ai. Sumlut Roi Ja mung hprawng shakut ai masa nga ai raiitm, n lu hprawng mat ai majaw hpang jahtum Mu Bum hpyen dap de woi lung mat wa sai.
Shi lawt wa na matu anhte makyin jinghku jingyu manaw manang ni, buga amyu shayi ni gaw chye ai made hku gaw shakut yu saga ai. Sumlut Roi Ja a kagu nan mung Kachin State, Government de lawan dat ya na matu ading tawk hpyi shawn ai laika mung ka saga ai. Raitim, Jinghpaw Mungdaw Hkring Mang Daju wa hku nan sagawn ai shaloi G-1 (Hpyen Awn Tsang Langai) kaw nna tsun ai gaw “Hk.M.Y (321) Dap kata kaw dai num n nga ai” ngu tsun ai nga shiga lu la ai.
Ndai gaw myi hpaw da nna masu ai lam she re. Sumlut Roi Ja hpe rim mat wa ai shani jang dai hpyen dap kata de palawng ahkyeng ka ka re hpun ai num langai woi shang mat wa ai mung mu ga ai, October 29,30ya shani ni hta mung shi hpe rim mat wa ai shaloi hpun mat wa ai, palawng ahkye ka ka re ai the shani shagu jan shaw lam, shi dung nga ai, tsap nga ai yawng mu ai. Hpyen la ni yawng shi hpe sa gang, ahpum amyu myu di ai lam ni hpe mu ai ni nga ai.
Anhte Amyu Shayi Ni nan mung myi chyaw mu na matu October shata praw (31) ya shani, shani tup la yu ai shaloi dai shani mung dap wang kata kaw shi hpe naw mu ai. Raitim, palawng galai mat sai. Hpyen palawng jahpun kau ai. Ndai zawn re sak se ni nga nga ninglen, n re ai, n nga ai nga na ningdang ai lam byin nga sai.
November shata praw (1) ya shani kaw na gaw shi hpe dap wang kata kaw n mu sai. Dai ni du hkra n mu sai. N pru shangun mat ai i? (shing n rai) sat kau ya sai i? n dai lam lahkawng hta na langai ngai gaw rai na masa nga wa ai hpe maram lu nga ai.
Dai majaw Amyu Wunpawng Sha ni yawng gaw tinang nga ai ginra, shara, magam bungli hku nna ndai lam hpe ganawng garum na matu hpyi lajin dat ga ai. Anhte a gahkyin gumdin lam hpe madun ga. Anhte kaw nta masha ni hpe interview da ai, mabyin byin ai yi na sumla ni, mu bum kaw mu ai Sumlut Roi Ja a sumla (sumtsan na zom) hte gang nna gayet da ai sumla ni, vedio file ni hpe sak se lu da ga ai.
Bai nna, Lai sai October shata 17 – 18 – 19 ya shana hkan Myitkyina mare kaw Potter lahkawn ai nga shiga mawng pru wa sai. Dai ten hta potter rim la hkrum ai Kachin Ramma marai (20) hpe Sadung, Ga Ra Yang Lam magang ang ai Mikhtila hte Myauk Paing Taing Dap hpawn hpyen n-gun 100 daram re hpyen hpung ni potter rim mat wa ai teng sai hku re. Kaga hpyen hpung ni hta kade naw lawm mat wa ai n chye ai. Raitim, dai ni dai hpyen hpung na lawt wa ai ramma marai (5) hta na langai mi hte ngai nan hkrum nna san htai galaw la lu ai lam nga sai. Dai potter lawt wa ai ramma la kasha gaw ya ten grai hkrit mat ai majaw shinan kadai hte mung san htai galaw na myit rai n jin shi ai hku re.
Shi tsun ai hta dai rim mat wa ai marai (20) kaw num kasha asak naw kaji ai marai (2) ma lawm ai nga ai. Shanhte marai 20 the gaw hpyen la ni kam ai hku htawng bye hkrum ai hta sha n-ga dai num kasha (2) gaw shani shana myen hpyen du (officers) ni e roi rip, jakrin hpyen hpung a man e hka shin shangun, hka shin ngut jang roi, Hpyen du captain langai hte ngam ai langai kap officers ni e kam ai hku shana tup tup jawm roi, Captain wa gaw hpyen hpung a man e jakrin hka shin nna dai num kasha lahkawng hta na kaji ai wa mahtang hka jaw shangun, hka shin ngut jang hkum ting hka katsut jahkraw shangun di nhtawm kata labu buy a rai ai hku re.
Lani mi na dai num kasha 2 hta na loi grau kaba hpum ai jan hpe roi rip ngu nna dai num kasha wag aw tap shinggan e hput di nna akyu hpyi jang “ndai shara akyu hpyi na shara n re, nahte Karai Kasang hpa mung dang di lu ai nga, kanang nang hpe lu hkye nga a ni ngu na du krung kaw lata hte htwi lahtum bang dat ai gaw she gumpye mat wa ai. Dai num kasha mung Captain wa hpe mayen mahtwi jaw jang man hku bai byen anin dat ya ai gaw wa she rum mat ai” nga na tsun dan wa ai.
Dai ni du hkra dai num kasha lahkawng the ngam ai ramma la kasha 13 gaw n lawt wa shi ai hku re. Marai 20 kaw na marai 5 hprawng lawt wa sai.
Dai majaw ndai lam hpe sagawn ga. Kadai mung tinang a jinghku kasha, nta masha mat n mat n sagawn chye ma ai kun? Argentina kaw Penochek wa e kam ai hku rim makoi sat nat zing ri ai shaloi ya na zawn ramma ni mat ma ai. Raitim, Argentina na kanu num ni kade magrau grang a ta nga yang balik dap de sa nna, “Nye kasha mat ai tam ya mi” ndai hku sat sun ai. Hpa majaw nga yang masha mat jang mungdan asuya, balik dap ni, up hkang ai ni hta lit nga ai. Mat ai hpe shanhte n lu tam ya ai nga jang shanhte lama ma di kau ai ga rai nga. Shanhte ni gaw hpaji mung n chye ai kanu ni re.
Dinggai ngawk ngawk ni sa nna balik dap ni hpe hpyi shawn ai lam byin wa sai. Kanu num 1,2 kaw na gawng ngwi ngwi grai law ai hpe shada da mu chye wa sai. Ndai kanu num ni mahkawng wa nna media ni mung myit shang sha wa sai. Hpang jahtum ndai asuya gumshem magam ni n tara ai galaw nga ai hpe mungkan ting chye wa nna Penochek hpe ninghkap ai lamang mungdan ting byin wa ai re.
Argentina na hpyen gumshem magam mung Myen Gumshem magam hte mare sha mazut ai re. Anhte gaw nau hkrit ja ai, hkrit magang roi magang re. Ladat jaw jaw ma galaw yu saga. Dai ni nang n tsun yang hpawt ni nang mare ting ma na, amyu ting wa na hpe dum ga.
Dai majaw ngai tsun mayu ai gaw” tinang a kasha ni mat nga ai n chye ai kun? Kadai mung hpa ntsun; Naw ku hpung ni tinang a hpung masha mat ai n chye ai kun? anhte ndai gaw tara upadi kata na mung mai tsun shaga na mahkrun ni nga na re. Raitim, anhte alliance ngu ai shada pawng hpawm n-gun hte network ngu ai jinghkri gaw nga da ra ai. Ya galai shai na matu shakut ai ngu na mungkan kaw mying shadawng mayu nga ai Asuya a masa hpe tek jum nna tara shang lam yan hku na mung tam wa, hpyi shawn yu ga. Ndai marai 15 a lam a katsi shat awn kau sana kun? kaga kade naw nga ai ngu ai n chye ai mung n de marang chye wa lu na re. Potter rim hkrum na n pru wa ai ni grai law ai. Ndai case ni Naypyidaw de, human rights commission de shadu ga le. Kaga international de mugn du hkra galaw ga le.
Nam Lim Pa mare na Potter marai (9) hpe October shata praw 11 kaw na woi mat wa ai praw (28) ya shani she dat dat ai. Dai marai (9) hpe agying adup zing ri kau ai, lata lahkawng maga gyit gale da nna rai gun shangun ai, n sin gawk kaw bang da ai. Adup na sai pru jang shada mata sha shangun hkat ai. Dai gaw dap (47) ni galaw ai re. Dai hpe mu ai mare Salang langai Man Maw na Lut Daw Kasa Hpau La Kam Hpang hpe tsun shana ya ai majaw Hpau La Kam Hpang hku nna Byu Ha Mu de hpyi shawn nna lawt wa sai.
Gara hku ladat hte mi rai rai anhte yawng gaw ladat lama mi hku sha gaw galaw yu yang mahtai lama ma gaw lu la nhten ngu mu ai. Anhte amyu sha ni hkrit magang roi magang rai nga ai ngu mu mada ai. Tara shingwang kata hku na wuhpung wuhpawng masa hku nna galaw ai hta marai 1,2,3 sha rain a gala wai gaw grau n-gun nga ai. Lama ma action pru hkra galaw ga. Dai n rai yang ndai masha marai 15, sumlut roi ja the rai yang (16) a matu shakut ga law.
Ndai lang gaw shanhte n mai masu sai. Lai sai ten na mabyin ni shanhte n re zawn chyu nga na masu ai. Ningdang ai. Ya gaw shanhte lata nan byin ai hpe anhte yawng hpyi shawn ra sai ngu mu mada ai. “Dat ya rit ngu ai hte sha gaw n ngut sai kun? Anhte kaga ladat hpa naw mai galaw na kun? Human Rights Commission de mung tan gna matu hkyen nga ga ai? kaga galaw mai na ladat hpa ni naw nga na ngu ai hpe yawng jawm myit nna galaw ga ngu saw lajin dat mayu ga ai.
Ndai lang myi tu myi hkye shanhte woi mat wa ai re chye ninglen, a kasi shatawn kau yang gaw anhte hpe matut nna roi sha n hpang shajat la ai lam sha rai na re. Kaning rai roi rip hkrum sha tim anhte gaw azin sha mana sha kau kau re majaw mung dai ni man sha taw nga ai re majaw ndai lang gaw anhte mung majoi gaw n hkam mana sha saga ngu myit ga ai. Ndai amu a majaw hpang de anhte hpe majoi n roi gwi mu ga matu yawng naw jawm marawn, n-dun madun, tara shang mahkrun hku mung shawk din a jawm shakut ga ngu ga saw dat ai.
Saw shaga ai.
Wunpawng Amyu Shayi Ni (Kanu Mungdan)


text:
Messenger International gaw, Mungkan ting na ja gumhpraw hpe madung n tawn ai, Hpung up hte ningbaw ning la ni hpang de ndai laika ni du lu na matu ap nawng da nga ai. Dai yaw shada lam hte Cloud Library hpe gaw gap da ga ai. Dai gaw tinang a ga hte, byan da sai laika buk ni hpe wanglu wanglang download galaw lu na matu lam hpaw ya ai mungkan shadang website rai nga ai.
Anhte a yaw shada lam gaw laika nga ai myu ni a matu ndai laika buk ni hpe tinang a ga hte hti lu na matu rai nga ai. Dai majaw mungkan masha 98% ni kaw du lu na matu shakut nga ga ai. Cloud Library gaw dai yaw shada lam tang du na matu lam langai mi rai nga ai. Hpa majaw? ngu na nang san mai nga ai. Computer laika buk gaw mai sau laika buk hta grau lawan shachyam shabra lu, shagun lu ai majaw rai nga ai. Cloud ( Sumwi ) a mahkrum madup hpe nang ra sharawng kabu nga na re ngu myit mada ga ai.
Anhte ni hpe Madu Yesu gaw kabu gara shiga hkaw tsun na matu sha nrai, Sape ni hpe woi galu kaba na matu mung matsun da nga ai. Ndai lam ni gaw nang hpe Hkristu a sape majing byin lu na matu garum ya na re. Anhte gaw na a shaman shakyang ai kaw arang bang ga ai. Hpa majaw ngu yang Karai Kasang a chyeju hte na a woi awn lu ai atsam ni hpe sharawt ya lu ai ngu anhte kam ga ai. Karai Kasang gaw nang hpe hku hkau mayu nga ai. Nang mung Karai Kasang hte laksan hku hkau ni htep lu na matu ndai laika ni nang hpe garum ya na re. Hkristu hte grau hku hkau wa magang Mungga a atsam hte nang galai shai wa na ra ai.
Karai Kasang gaw nang hpe laklai ai Wenyi atsam, woi awn lu ai atsam ni a matu hpan da nga ai. Karai Kasang na a matu alak mi hkyen da ya ai lam ni yawng hpe tam sawk lu na matu nang hpe n gun jaw ga ai. Dai sawk tam nga hkrunlam hta laika ndai ni nang hpe garum ya u ga, anhte kyu hpyi ya ga ai.
Nang hte nta masha ni
John & Lisa Bevere
Masha a prat hpe galai shai shangun ai laika ni mungkan ting shachyam shabra nga ai hpe mu yang na myit hta hkra ai i. Lama wa nang, Cloudlibrary sasana hta karum shingtau mayu wa yang chyeju hte getinvolved@cloudlibrary.org de email sa ya rit. Na a kyu hpyi ya ai hte karum shingtau ya na lam a matu tau hkrau chyeju dum ga ai.


text:
GUMRAWNG GUMTSA
GUMRAWNG GUMTSA
Wunpawng Myit Dai
Moi prat de Shapawng Yawng Jinghpaw sha ni hta mung uphkang lam masa lahkawng nga sai re. Gumrawng Gumtsa masa hte Gumchying Gumsa masa ni re.
Gumrawng Gumtsa ngu ai gaw magam lailen rai nna, Gumchying Gumsa ngu ai gaw, lamu ga madu lai masa re ngu nna ginhka masat la mai nga ga ai.
Gum = Baw ngum du gum ai, bau jaw ai, myitmang hkrum ai lachyum
Rawng = Masawng shawa yawng a mahku ningsen langai sha hte raw… raw nga nna myit hkrum ai kumla, Ara law… um law…. au law ngu ai ningsen langai sha pru ai.Raw ….. raw raw ngu ai hpe rawng rawng ngu ai.
Gumtsa = Myit hkrum ai shawa dawwa dawtsa,(shawa dawwa dawtsa law law e mahku ningsen langai sha hte myit mang hkrum let lata shagrin la ai mung masa )
Gumchying gumsa lailen hpe dawm kau nna, Gumrawng Gumtsa masa hpe gaw sharawt lang na matu lawu de na hte maren galaw sai nga ma ai. Shawa dawwa dawtsa a man e ga sadi masum hpe yin la ai lam galaw ai. Dai ga sadi ni gaw;
(1) Gumchying Gumsa lailen n lang na, Du magam (Mungga Htungtara lang ai Mungdu lailen lang na.)
(2) Kawn chyinghkyi dawm na, shanbawng gaw da na lang na.
(3) Mayam yam sha ai htung tara hpe mung dawm kau na, zawlahta ngu ai gaw woi na, shilam lup mung htu na, manau mung dum na, nau na nga ai ni re nga ma ai.
Ndai ga sadi masum hpe shawa dawtsa hte rau langai hpang langai tsun marawn yin la ai lam re.
Ndai ga sadi masum hpe yin la na rai yang, jahku bye htai yawng nep, de a ntsa chyam ninghtu ninggang masum hpe, dikru jun ai zawn tawn, nhtu gaw shawng e tawn, ninggang hpe gaw hpang e tawn ai. Ga sadi langai tsun ngut, ninghtu langai la, ninggang hta bang masum lang galaw ai.
Hkik hkam dik ai mawng hkye hka ai lai ladat re nga ma ai.
Buga jarit masat ai gaw Mali hkanu a sinpraw maga (Hkra maga de Hpat Hka lahta hka hku maga de, mahkra (Hpat Hka ka-ang hkup)Mali hkanu a sinna maga de gaw Hpung-in Hka a ka-ang hkup lahta de mahkra re nga ma ai.
Mayam ngu ai n nga, kawn chyinghkyi ngu ai n tawn durat duroi ngu ai n nga rap rap ra ra maren mara gumrawng gumtsa nga nna nga lai wa sai.
Lahta = ngu ai gaw mayam kaw na lawt ai ni hpe ngu ai shanhte nga ai buga ginra hpe lahkran mung ngu sha mying ai.
Zaw = ngu ai gaw mayam kaw na lawt ai hpang shawng de na madu ni a nta kaw sha kahpu kanau zawn shingbyi nga ai hpe ngu ai. Hting byen pru na ahkang lu tim n pru ai. Shingbyi zaw nam ngu nna mung tsun ma ai.
Ndai zawn mying galai shai wa ai lamu ga ni grai nga ai poi law mung, lahkran mung ngu ai kaw na, kadai mung kadai tinang a htinggaw mying, yawng e ra ai mare buga mying ni hpe daidaw nna nga pra ai rai.
Hpu nau Gamdi Sam ni hte mung, hku hku hkau hkau htinglup htingshang rai nna rau dung rau nga saga ai law.
1. Hpung-in Hka hte Mungyak Hka lapran na ni gaw Lashu Lahtaw
2. Mungyak Hka hte Namhkam Hka a lapran na ni gaw Ndawng bunghkang Maran (Yupang Ran)
3. Munglang Hka a dingda maga de Lang nu Mare kaw nga ai ni Nawng Maja Hkum
4. Munglang Hka a dingdung maga nga ai ni gaw Hkashu Hkasha
5. Langdau Mare hta nga ai ni gaw Gareng (Kareng)
6. Huhku, Pang-en, Panglai, Manje, Manje hkun, Hpansak nga ai ni gaw Marip
7. Mannu Mare kaw nga ai ni gaw Nawng Hkamung (La Dingga) nga nna nga nga masai rai nga ai law.
1948 ning, Munghpawm Myanmar Mungdan nga nna shanglawt lu ai hpang myitsu salang Jaunoi Awng Ba gaw Marip Awng Ba nga nna Taipyu Pyipyu Hlutdaw wdkif;jyKjynfjyKvTwfawmf dat kasa tai sai rai.
Tinang ninggun tinang kam wala htan bam nga nna Gumrawng Gumtsa mung masa teng sha nga lai wa sai rai.
Lahta na lam ni hpe tsun dan ai myitsu ni
(1) Hpt. Nhkyi Pang (Hpak ma)
(2) Du wa N-gang Tu (Kawng kahtawng)
(3) Slg. Jan Langbau Kaw(Gamdi Sam Nawng Maja Nhkum Jan , Langnu )
(4) Slg. Jauhpa La Ai (Hpansak ni re )


text:
Baw Hpan Ni
Monday, 15 December 2008
LAIZA RAMMA NI A MAGAM !!!!!
Mara Ya Ai>>> လားရိႈးသူ
Baw Hpan>>> Hpung Shiga
Tuesday, 16 September 2008
To back up Blog
Admin's E-mail Account have been heck and the passwords for this blog has been change. If you still want to read articles from Ta Tut, the main writer of this blog, please visit our back up blog Ta Tut (http://tatut.talkmeblog.com/). Visit (http://shanglawt.blogspot.com/) for the update news. Thank you very much for you visiting.
here is the rest of post
Mara Ya Ai>>> Ta Tut
Monday, 15 September 2008
Chyu rum hte Dai rum
Kachin Road Group
15/9/2008
An-hte Jinghpaw Wunpawng sha ni gaw an-hte a kahpu kanau daw ang ai lam ni hpe tsun yang Chyu rum Wunpawng sha ni nga tsun tsun re ai hpe mu lu ai. Ndai lam hte seng nna la chyum hpe a tsawm sha myit yu yang grai lachyum kaba ai hpe mu lu ai majaw n dai laika ngau hpe ka dat ai hku re.
An-hte ni yawng myit yu ga. Chyu rum an nau ni kun shing n rai Dai rum an nau ni kun? Lai wa sai 1995 ning hta sadung ga e rawtmalan manau dum ai shaloi dai manau hpe Dai rum manau ngu shaming lai wa sai hku re. Ndai zawn dai rum manau ngu shaming ai gaw an-hte Jinghpaw Wunpawng sha ni gaw chyu sha rum ai ni n re ai sha shadai rum ai kanu langai a kasha ni re ai lam hpe madun mayu ai majaw re lam chye lu ai hku re.
Chyu rum ai gaw masha wa a kasha (Maigan a myu sha) hpe mung chyu shajaw ya yang gaw chyu rum ai ga rai sai hku re. Rai tim Dai rum ngu tsun dat ai hte shadai rum let kanu langai kaw na sha shangai pru wa ai kahpu kanau majing ni re ai hpe tsun mayu ai hku re. Dai majaw an-hte Dai rum jinghpaw Wunpawng sha ni gaw shada da galoi mung garum hkat ra ai. Myit hkrum let maigan wa hpe ti nang a mungdan kaw na lawan ai hku gau kau ra. Ti nang a kanu mungdan hpe masha wa a lata de gaw n mai bang kau na re ngu......
Mara Ya Ai>>> Ta Tut
Baw Hpan>>> Laika ngau
Sunday, 7 September 2008
Lam tai lu hkra
Kachin Road Group
7/8/2008
Mungkan ga e Lam ngu ai n nga yang gara de mung n mai sa na re.
Gara shara kaw mi rai yan rai Lam ngu ai gaw nga ra ai sa re.
Nang du mayu ai sha ra de lu du hkra Lam ngu ai gaw a hkyak nga ai.
Lam n nga yang lam dam ai ngu ai ga pyi n nga na hku re.
Myu sha langai mi lawt lu na matu Lam gaw a hkyak nga ai.
Nang gade wa mi bin yang bin lam n nga yang gaw n lu mai nga ai.
An-hte Wunpawng sha ni a matu Lam gaw gara rai nga ai kun?
Nang ngai yang lawt lu na lam a Lam lu tai hkra shakut ga.
Mara Ya Ai>>> Ta Tut
Baw Hpan>>> Gashagawp
Thursday, 4 September 2008
Laiza e n nang nawn bai bin nga
Ta Tut
Kachin Road Blog
4/9/2008
Laiza hte Miwa mung hkan e mani sha mung n nang nawn 3 lang bai bin lai wa sai lam Laiza buga masha ni kawn chye lu ai. Ndai zawn bin ai hta hkala hkrum ai lam ni gaw n nga ai lam chye lu ai. Ndai laman Miwa mung hkan e mung n nang nawn ni bai bin bin rai nga ai hte masha ni mung hkala hkrum nga ai lam chye lu ai.
Sichuan e bin lai wa sai n nang nawn kaba ngut ai hpang n dai zawn matut manoi n nang nawn bin nga ai hku re. N dai Miwa mung na n nang nawn a majaw Jinghpaw Mung Laiza zawn re ai ga jarit hkan e mung n dai laman n nang nawn hkrai bin nga ai lam chye lu ai. N dai n nang nawn n gun ja wa na hpe up hkang du ni tsang nga ma ai lam chye lu ai.
Mara Ya Ai>>> Ta Tut
Baw Hpan>>> Shiga
Other Posts
- Olympic hkap tau ai poi hpe London e galaw (25/08/2008)
- Gambari ma joi a ten jahtum nga (25/08/2008)
- The Closing Ceremony of the 2008 Beijing Olympic Games (24/08/2008)
- Tsin yam ni kawn lawt hkra (24/08/2008)
- Nnang nawn hta masha marai 3 si, 100 jan hkala, dum nta 3 hten zar mat (23/08/2008)
- Yangon e masha sat mang hkang langai bin (22/08/2008)